

**MINISTARSTVO KAPITALNIH INVESTICIJA**

**K O N C E S I O N I A K T**

**o nemetaličnoj mineralnoj sirovini tehničko-građevinskog kamena lokaliteta**

**„Ober”, opština Bijelo Polje**

**PRILOG 4**

**UPUTSTVO ZA PODNOŠENJE PONUDA**

# Uvod

Uputstvo za podnošenje ponuda (u daljem tekstu: Uputstvo) precizira postupak davanja koncesije za detaljna geološka istraživanja i eksploataciju nemetalične mineralne sirovine tehničko-građevinskog kamena lokalitet „Ober”, opština Bijelo Polje

Postupak dodjele koncesije se sporovodi u skladu sa Zakonom o koncesijama (“Službeni  
list CG”, broj 8/09 i 73/19), Uredbom o bližem načinu sprovođenja postupka javnog nadmetanja u otvorenom i dvostepenom postupku davanja koncesije („Službeni list CG’’, broj 67/09) i drugim propisima.

Ministarstvo kapitalnih investicija (u daljem tekstu: Ministarstvo) zadržava pravo da izmijeni Uputstvo najkasnije sedam radnih dana prije krajnjeg roka za podnošenje ponuda. Izmjene će biti objavljene na isti način kao i Uputstvo.

Sastavni dio ovog Uputstva čini i:

* Obrazac A - Podaci o ponuđaču,
* Obrazac B - Tehnička ponuda,
* Obrazac C - Forma bankarske garancije za ponudu.

# Komunikacija

Pitanja koja se odnose na dokumentaciju i druge upite treba uputiti Ministarstvu na sljedeću adresu:

Ministarstvo kapitalnih investicija

Rimski trg 46

81000 Podgorica

Crna Gora

TEL: +382 20 482 218;

Kontakt lice: Nebojša Koprivica

E-mail: nebojsa.koprivica@mki.gov.me

Radno vrijeme: 10:00-15:00 UTC+01

Ministarstvo će na dobijena pitanja u vezi sa Tenderskom dokumentacijom odgovoriti u roku od pet radnih dana, licima koja su otkupila Tendersku dokumentaciju. Odgovori Ministarstva na pitanja biće dostavljena i drugim licima koja su izvršila otkup Tenderske dokumentacije bez navođenja strane koja je postavila pitanje. Ministarstvo neće odgovarati na pitanja koja prispiju sedam radnih dana prije krajnjeg roka za podnošenje ponuda ili kraće, kao ni na pitanja koja postave lica koja nijesu otkupila Tendersku dokumentaciju. Ministarstvo nije u obavezi da odgovori na sva pitanja.

# Tenderska dokumentacija

Tendersku dokumentaciju čini: Koncesioni akt o nemetaličnoj mineralnoj sirovini tehničko-građevinskog kamena lokaliteta „Ober”, Opština Bijelo Polje (u daljem tekstu: Koncesioni akt), Javni oglas za dostavljanje ponuda za dodjelu ugovora o koncesiji za detaljna geološka istraživanja i eksploataciju nemetalične mineralne sirovine tehničko-građevinskog kamena lokaliteta „Ober”, opština Bijelo Polje (u daljem tekstu: Javni oglas), Nacrt ugovora o koncesiji i ovo Uputstvo, sa svim pripadajućim prilozima i obrascima.

Ponuđači koji žele učestvovati na javnom nadmetanju moraju prethodno otkupiti Tendersku dokumentaciju od Ministarstva. Pri otkupu Tenderske dokumentacije zainteresovano lice je dužno podnijeti dokaz o uplati sredstava za otkup Tenderske dokumentacije u kojem je navedeno u čije ime otkupljuje dokumentaciju. Ukoliko zainteresovano lice nastupa kao ovlašćeni predstavnik privrednog društva ili konzorcijuma neophodno je da prezentuje ovlašćenje da zastupa to društvo, tj. konzorcijum.

Samo lica koja su izvršila otkup Tenderske dokumentacije imaju pravo da učestvuju u postupku javnog nadmetanja za dodjelu koncesije. Ministarstvo će izdati potvrdu o otkupljenoj Tendrskoj dokumentaciji.

Cijena Tenderske dokumentacije iznosi 1000,00 EUR (hiljadu eura) i uplaćuje se na žiro-račun Budžeta Crne Gore broj: 832-1005-92 sa naznakom: „otkup Tenderske dokumentacije – pojava tehničko-građevinskog kamena „Ober”, opština Bijelo Polje”. Tenderska dokumentacija se može otkupiti do krajnjeg roka za podnošenje ponude.

Ukoliko Ponuđač vrši plaćanje nakande za otkup Tenderske dokumentacije iz inostranstva, instrukcije za plaćanje se mogu dobiti od kontakt osobe.

Ministarstvo je dužno da Tendersku dokumentaciju preda u štampanoj i elektronskoj formi.

# Jezik tenderskog postupka

Crnogorski jezik je zvanični jezik ovog tenderskog postupka.

# Podobnost za učešće u postupku javnog nadmetanja

Shodno članu 23 Zakona o koncesijama nepodobni da učestvuju na javnom nadmetanju za davanje koncesija su ponuđači:

1. nad kojima je pokrenut postupak stečaja u skladu sa zakonom kojim se uređuje stečaj;
2. koji su pravosnažnom presudom osuđeni za krivično djelo: kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju;
3. koji imaju neizmirene obaveze po osnovu plaćanja svih poreza i doprinosa u skladu sa propisima država u kojima imaju sjedišta;
4. sa kojima je zbog neispunjavanja obaveza raskinut ugovor o koncesiji zaključen u skladu sa ovim zakonom;
5. koji imaju obaveze po osnovu kazni izrečenih u krivičnom i prekršajnom postupku;
6. čiji podaci o poslovanju, svojini, finansijskim i fiskalnim evidencijama iz države u kojoj imaju sjedište, odnosno prebivalište, nijesu dostupni nadležnim organima Crne Gore;
7. čije je odgovorno lice odnosno njegov zakonski zastupnik pravosnažno osuđivan za krivično djelo iz tačke 2 ovog stava.

Izuzetno tačke 3 ovog člana neće se smatrati da je ponuđač nepodoban da učestvuje na javnom nadmetanju za davanje koncesija, koji dokaže da nema obavezu plaćanja odnosno da mu je odobreno odlaganje plaćanja poreza i doprinosa, koje blagovremeno izvršava.

S tim u vezi, u cilju dokazivanja da je ponuđač podoban da učestvuje u postupku javnog nadmetanja, neophodno je dostaviti sljedeću dokumentaciju:

* Izvod iz sudskog, ili drugog odgovarajućeg registra države u kojoj ponuđač ima sjedište- dokaz izdaje CRPS;
* dokaz da protiv ponuđača nije pokrenut postupak stečaja - dokaz/potvrdu izdaje Privredni sud;
* dokaz da ponuđač ili odgovorno lice ponuđača, odnosno izvršni direktor I ovlašćeni zastupnik nijesu pravosnažno osuđivani za krivično djelo kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju – dokaz/potvrdu izdaje Ministarstvo pravde, ljudskih i manjinskih prava, a za fizička lica dokaz/potvrdu izdaje nadležni Osnovni sud;
* dokaz da je ponuđač izmirio obaveze po osnovu svih poreza i doprinosa u skladu sa propisima država u kojima imaju sjedišta – dokaz/e izdaje/u poreski/e organ/i uprave na državnom i lokalnom nivou;
* dokaz da ponuđač nema raskinut ugovor o koncesiji zbog neispunjenja obaveza – dokaz izdaje Komisija za koncesije;
* dokaz da ponuđač nema neizmirenih obaveza po osnovu kazni izrečenih u krivičnom ili prekršajnom postupku - dokaz/potvrdu izdaje Ministarstvo pravde,ljudskih I manjinskih prava .

Navedeni dokazi ne smiju biti stariji od 60 (šezdeset) dana od dana otvaranja ponuda.

Ukoliko država u kojoj ponuđač ima sjedište ne izdaje navedene dokaze, ovi dokazi mogu biti zamijenjeni izjavom ponuđača pod krivičnom i materijalnom odgovornošću, odnosno ukoliko u državi u kojoj je sjedište ponuđača nema zakonskih odredbi koje se tiču izjava pod krivičnom i materijalnom odgovornošću, izjavom datom pred nadležnim sudskim ili upravnim organom ili notarom.

U slučaju da Ponuđač nastupa kao konzorcijum kompanija, onda je za svakog člana konzorcijuma neophodno dostaviti dokaze kojima se potvrđuje da je član podoban da učestvuje u postupku javnog nadmetanja, kao i ugovor o konzorcijumu, koji izričito predviđa:

* da će svi članovi konzorcijuma biti solidarno odgovorni za izvršenje Ugovora u skladu sa njegovim uslovima;
* procenat učešća u konzorcijumu;
* obaveze svakog člana konzorcijuma i
* ovlašćenje jednog člana koji će istupati u ime konzorcijuma.

Vlasnička struktura u koncesionom društvu mora odgovarati procentu učešća članova u konzorcijumu utvđenom prilikom podnošenja ponude i ista se ne može mijenjati bez saglasnosti koncedenta.

Pored navedenog, ponuđač je dužan dostaviti i:

* Bankarsku garanciju ponude u skladu sa Uputstvom za podnošenje ponuda (Obrazac C)
* Popunjeni Obrazac iz Uputstva za podnošenje ponuda (Obrazac A).

Naručilac će odbiti ponudu u slučaju ako:

* je ponuda neblagovremena;
* ponuđač ne dostavi neki od dokaza podobnosti za učešće na javnom nadmetanju;
* u slučaju ako nije dostavljena Bankarska garancija ponude ili ako sadržina teksta garancije ne odgovara zahtjevima iz ovog Uputstva;
* u slučaju ako ponuda nije dostavljena u formi propisanoj ovim Uputstvom ili ako ne sadrži sve elemente propisane ovim Uputstvom;
* u slučaju da podaci o poslovanju, svojini, finansijskim i fiskalnim evidencijama iz države u kojoj strani ponuđač ima sjedište, odnosno prebivalište, nijesu dostupni nadležnim organima Crne Gore;
* u slučaju ako ponuda nije sačinjena u skladu sa uslovima i zahtjevima iz Koncesionog akta, Javnog poziva, ovog Uputstva i zakona;

# Dodjela ugovora o koncesiji konzorcijumu

U slučaju da Ponuđač nastupa kao konzorcijum kompanija, onda je za svakog člana konzorcijuma neophodno dostaviti dokaze kojima se potvrđuje da je član podoban da učestvuje u postupku javog nadmetanja, kao i ugovor o konzorcijumu, koji izričito predviđa:

* da će svi članovi konzorcijuma biti solidarno odgovorni za izvršenje Ugovora u skladu sa njegovim uslovima;
* procenat učešća u konzorcijumu;
* obaveze svakog člana konzorcijuma i
* ovlašćenje jednog člana koji će istupati u ime konzorcijuma.

Vlasnička struktura u koncesionom društvu mora odgovarati procentu učešća članova u konzorcijumu utvđenom prilikom podnošenja ponude i ista se ne može mijenjati bez saglasnosti koncedenta. Konzorcijum može odrediti koji će se član, odnosno članovi konzorcijuma bodovati za potrebe kriterijuma 9.3, dok će se za potrebe bodovanja kriterijuma 9.4 bodovati prosjek prosječnog bruto prihoda i prosječnog profita u posljednje tri godine svakog člana konzorcijuma.

# Dodjela ugovora o koncesiji stranom ponuđaču

Ugovor o koncesiji može biti dodijeljen i inostranom ponuđaču, pod uslovom da su informacije i podaci o poslovanju, vlasništvu, finansijska i fiskalna evidencija u zemlji u kojoj taj ponuđač ima sjedište ili prebivalište, transparentni i dostupni nadležnim organima Crne Gore. Ukoliko je ponuđač povezano lice jednog ili više pravnih lica, uslov transparentnosti i dostupnosti će se primjenjivati na svaku matičnu kompaniju koja vrši direktnu ili indirektnu kontrolu nad ponuđačem. U slučaju dodjele Ugovora o koncesiji stranom ponuđaču, isti je dužan da shodno članu 51 Zakona o koncesijama u roku od 60 dana od dana zaključivanja ugovora o koncesiji, osnuje i registruje privredno društvo ili drugo pravno lice, sa sjedištem u Crnoj Gori, koje će obavljati koncesionu djelatnost. Ministarstvo kapitalnih investicija zadržava pravo da, u slučaju dodjele ugovora o koncesiji stranom ponuđaču, izmijeni nacrt ugovora kako bi se navedena činjenica reflektovala u istom. Navedeno se naročito odnosi na odgovornost matične kompanije – inostranog ponuđača za ispunjavanje ugovornih obaveza od strane privrednog društva osnovanog u Crnoj Gori za potrebe vršenja koncesione djelatnosti, kao i za promjenu osnivačkih (vlasničkih) udjela u privrednom društvu osnovanom u Crnoj Gori za potrebe vršenja koncesione djelatnosti.

# Format ponude

Ponuda se dostavlja u zatvorenom omotu. Na omotu velikim štampanim slovima piše:

* „PONUDA ZA JAVNO NADMETANJE ZA DODJELU UGOVORA O KONCESIJI ZA DETALJNA GEOLOŠKA ISTRAŽIVANJA I EKSPLOATACIJU NEMETALIČNE MINERALNE SIROVINE TEHNIČKO-GRAĐEVINSKOG KAMENA LOKALITETA „OBER”, OPŠTINA BIJELO POLJE “
* Naziv i adresa ponuđača
* Adresa Ministarstvo kapitalnih investicija
* Upozorenje: „NE OTVARATI OSIM U PRISUSTVU TENDERSKE KOMISIJE”.

Omot ponude sadrži dvije odvojene koverte, i to koverta sa originalom ponude, na kojoj piše „ORIGINAL“ i koverta sa jednom kopijom ponude, na kojoj piše „KOPIJA“. Obje koverte treba da sadrže po dvije posebne, propisno zapečaćene koverte i to kovertu sa dokumentacijom za utvrđivanje podobnosti ponuđača – naziva „PODOBNOST PONUĐAČA’’ i kovertu sa ponudom – naziva „TEHNIČKA PONUDA’’. Sadržaj ponude čine prijavni obrasci, koji su dati kao Obrazac A, Obrazac B i Obrazac C koji čine priloge ovog Uputstva, sa dokumentacijom navedenom u obrascima, ispunjenom u skladu sa ovim Uputstvom. Detaljan sadržaj ponude je objašnjen u poglavljima 8.1. i 8.2. Uputstva.

Ponuda se uvezuje na način da se ne mogu naknadno ubacivati, odstranjivati ili zamijeniti pojedinačni dijelovi ponude. Bankarsku garanciju ponude treba upakovati u posebnu pvc - dvoslojnu foliju koja je uvezana sa drugim dokazima koji čine sastavni dio ponude.

Organizacija ponude je prikazana na dijagramu:

## Koverta Podobnost ponuđača

Koverta Podobnost ponuđača sadrži:

1. Pismo ponude
2. Popunjen Obrazac A – Podaci o ponuđaču
3. Dokazi o podobnosti iz tačke 5 ovog Uputstva i člana 23 Zakona o koncesijama
4. Bankarska garancija ponude u skladu sa tačkom 10 ovog Uputstva
5. Elektronska verzija ponude (USB - flash memorija) sa svim elementima ponude u PDF formatu
6. Ugovor o konzorcijumu i podatke za svakog člana konzorcijuma iz tačke b) i c), ukoliko je primjenljivo

## Koverta Tehnička ponuda

Koverta Tehnička ponuda sadrži:

1. Popunjen Obrazac B – Tehnička ponuda
2. Revidovane finansijske iskaze za posljednje tri godine, sa izvještajima ovlašćenih revizora, u skladu sa zakonom
3. Dokaze o ispunjenosti kriterijuma iz tačke 9.3 i 9.4 Uputstva (ugovor o koncesiji; izvod iz popisne liste osnovnih sredstava, liste izvršenih poslova koji su izvedeni ili se realizuju u poslednje tri godine , itd.)

# KRITERIJUMI ZA IZBOR NAJPOVOLJNIJE PONUDE

Kriterijumi na osnovu kojih se vrši vrednovanje ponuda su sljedeći:

|  |  |  |
| --- | --- | --- |
| **R.B.** | **K R I T E R I J U M I** | **Broj bodova** |
| **9.1** | Ponuđeni procentualni iznos za obračun koncesione naknade | **30** |
| **9.2** | Ponuđeni obim godišnje rudarske proizvodnje | **30** |
| **9.3** | Reference ponuđača | **15** |
| **9.4** | Finansijski aspekt-prosječni bruto prihod u posljednje tri godine | **10** |
| **9.5** | Finansijski aspekt-prosječni profit u posljednje tri godine | **10** |
| **9.6** | Kvalitet poslovnog plana i efekti na zapošljavanje i ekonomski razvoj | **5** |

## Ponuđeni procentualni iznos za obračun koncesione naknade

**Tačkom 8.1.2 Koncesionog akta – Pripadnost grupi ležišta**, definisano je da se lokalitet tehničko-građevinskog kamena „Ober”, na osnovu postojećih karakteristika i očekivanih uslova za eksploataciju, svrstava u treću grupu geogenih ležišta (G3).

Po tom osnovu, shodno Uredbi o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina, procentni iznos za obračun minimalne - početne koncesione naknade (čl. 15 Uredbe) iznosi **7%** od tržišne vrijednosti bilansnih ili eksploatacionih rezervi tehničko-građevinskog kamena, odnosno ukupnog tržišnog proizvoda, za koncesioni period za eksploataciju od 28 godina.

Ponuđači mogu ponuditi procentni iznos tržišne vrijednosti bilansnih ili eksploatacionih rezervi tehničko-građevinskog kamena koji je jednak ili veći od 7%.

Ovaj kriterijum se izračunava na sljedeći način:

**Kriterijum: P% / MP% x 30,**

gdje:

P% - označava procenat ponuđača

MP% - označava maksimalno ponuđeni procenat na tenderu

**30** – označava broj bodova za ovaj kriterijum

## Ponuđeni obim godišnje rudarske proizvodnje

**Tačkom 8.1.1 Koncesionog akta - Rezerve mineralne sirovine**, definisano je da potencijalne (procijenjene) rezerve pojave tehničko-građevinskog kamena “Ober” iznose 5.000.000 m3 č.s.m.

Prema minimalnom godišnjem kapacitetu od 20.000 m3 č.s.m. tehničko-građevinskog kamena, za period od 28 godina (period koncesije za eksploataciju) otkopalo bi se 560.000 m3 č.s.m tehničko-građevinskog kamena. Od 20.000 m3 č.s.m. na godišnjem nivou, u procesu dalje obrade sirovine dobilo bi se 30.000 m3 agregata različitih frakcija, što bi za period od 28 godina iznosilo 840.000 m3 tržišnog proizvoda.

Ponuđači mogu ponuditi obim godišnje rudarske proizvodnje koji je jednak ili veći od 20.000 m3 č.s.m.

Ovaj kriterijum se izračunava na sljedeći način:

**Kriterijum: PGP/MPGP x 30,**

gdje:

**PGP** - označava ponuđenu godišnju proizvodnju

**MPGP** - označava maskimalno ponuđenu godišnju proizvodnju ponuđenu na tenderu

**30** – označava broj bodova za ovaj kriterijum

## Reference ponuđača

Ponuđač treba da dokaže: postojanje iskustva u koncesionoj djelatnosti eksploatacije čvrstih mineralnih sirovina, odnosno iskustvo u obavljanju druge privredne djelatnosti koja podrazumijeva srodnu tehnologiju rada (probijanje puteva, proširenje postojećih puteva, probijanje tunela, izrada platoa, nasipa, usjeka, iskopa, izvođenje bušenja i miniranja), kao i poštovanje izvršavanja ugovornih obaveza, u smislu dostavljanja, izmedju ostalog, liste izvršenih poslova koji su izvedeni ili se realizuju u posljednje tri godine, sa rokovima izvođenja radova, uključujući vrijednost, vrijeme i lokaciju izvođenja, uz dostavljanje potvrde o izvršenim poslovima i načinu na koji su isti obavljeni od strane poslovnih partnera ponuđača.

U proceduru bodovanja ulaze reference potvrđene od strane Tenderske komisije.

Ponuđač koji ne dokaže ili ne odstavi reference dobija 0 bodova.

**Kriterijum: BPR / NBPR x 15**

gdje:

**BPR**- označava broj potvrđenih referenci

**NBPR**- označava najveći broj potvrđenih referenci

**15**- označava broj bodova za ovaj kriterijum

Ponuđač sa najvećim brojem potvrđenih referenci dobija maksimalni broj bodova, dok ostali ponuđači dobijaju proporcionalno manji broj bodova u skladu sa navedenom formulom.

## Finansijski aspekt – Prosječni bruto prihod ponuđača u posljednje tri godine

Ovaj kriterijum se izračunava na sljedeći način:

**Kriterijum: PBP / MBP x 10,**

gdje:

**PBP –** označava prosječni bruto prihod ponuđača za posljednje tri godine

**MBP –** označava maksimalni prosječni bruto prihod za posljednje tri godine od ponuda koje se upoređuju

**10 –**označava broj bodova po ovom kriterijumu

Za ponuđače koji su registrovani u periodu kraćem od poslednje tri godine, prosjek se određuje po broju godina poslovanja s tim da je jedna godina poslovanja obavezni minimum.

**9.5 Finansijski akspekt – Prosječni profit ponuđača u poslednje tri godine**

Ovaj kriterijum se izračunava na sljedeći način:

**Kriterijum: PBP / MBP x 10,**

gdje:

**PBP –** označava prosječni profit ponuđača za posljednje tri godine

**MBP –** označava maksimalni prosječni profit za posljednje tri godine od ponuda koje se upoređuju

**10 –**označava broj bodova po ovom kriterijumu

Za ponuđače koji su registrovani u periodu kraćem od posljednje tri godine, prosjek se određuje po broju godina poslovanja, s tim da je jedna godina poslovanja obavezni minimum.

## 9.6 Kvalitet poslovnog plana i efekti na zapošljavanje i ekonomski razvoj

Ponuđač je dužan da u skladu sa parametrima iz Koncesionog akta opiše poslovni plan za realizaciju koncesije i efekte realizacije koncesije na zapošljavanje i ekonomski razvoj.

Poslovni plan treba da sadrži planirana investiciona ulaganja za realizaciju koncesije (ulaganja u nabavku opreme i mehanizacije, u izgradnju infrastrukturnih objekata i u izradu projektne i ostale tehničke dokumentacije, ulaganja u procese pripreme mineralnih sirovina, procese primarne prerade, primarni agregati itd..), zapošljavanje radne snage u procesu eksploatacije, pripreme i primarne prerade, plasman proizvoda na tržište, eventualna valorizacija mineralne sirovine putem prerade itd.

Najveći broj bodova po ovom kriterijumu će se dati ponuđaču koji predstavi poslovni plan, zasnovan na pretpostavkama dugoročno održivog poslovanja, koji je najubjedljivije i najrealnije usklađen sa parametrima datim u Koncesionom aktu.

# Bankarska garancije ponude

Obavezan uslov za podnošenje ponude za dodjelu ugovora o koncesiji je dostava bankarske garancije za ponudu u iznosu od 5.000 € (slovima: pethiljada eura), u formatu koji odgovara primjeru datom u Obrascu C, koja je izdata na ime i za račun Ministarstva.

U slučaju da ponuđač ne dostavi bankarsku garanciju ponude, Ministarstvo će odbaciti ponudu.

Ministartvo će aktivirati bankarsku garanciju ponude u sljedećim slučajevima:

1. ponuđač povuče ili opozove svoju ponudu nakon isteka roka za podnošenje ponuda, a u toku propisanog perioda važenja ponuda, ili
2. ponuđač odbije da potpiše ugovor o koncesiji, nakon donošenje odluke Vlade Crne Gore o dodjeli ugovora o koncesiji, ili
3. ponuđač ne dostavi bankarsku garanciju za dobro izvršenje ugovora o koncesiji u formi i sadržaju kao u Prilogu 1, prilikom zaključenja ugovora.

# Rok za podnošenje ponuda

Ponude se dostavljaju na crnogorskom jeziku. Ponude moraju pristići u arhivu Nadležnog organa najkasnije do **17. februara 2022. godine** do 10:00 časova, što je krajnji rok za podnošenje ponude (u daljem tekstu: Krajnji rok).

Ponude se dostavljaju na sljedeću adresu:

**Ministarstvo kapitalnih investicija**

**Rimski trg 46**

**81000 Podgorica**

**Crna Gora**

Ponude se predaju lično u zatvorenom omotu. Predajom se podrazumijeva fizički prijem od strane arhive Nadležnog organa. Nadležni organ izdaje potvrdu, odnosno evidentira prijem Ponude, sa jasno naznačenim datumom i vremenom prijema ponude.

Bilo koja ponuda dostavljena drugim sredstvima (kao što su e-mail, faks, itd.) koja su drugačija od onih prethodno opisanih neće biti razmatrana.

Prispjele ponude se otvaraju **17. februara 2022. godine** u 11:00 časova u Konferencijskoj Sali Nadležnog organa, Rimski trg broj 46, Podgorica.

Ovlašćeni predstavnici ponuđača koji prisustvuju javnom otvaranju ponuda su dužni da prezentuju ovlašćenje za prisustvovanje otvaranju ponuda, kao i lični dokument za identifikaciju.

Sve ponude moraju da imaju važenje najmanje 6 mjeseci od datuma zatvaranja roka za podnošenje ponuda.

Podnesene ponude se mogu povući uz pisani zahtjev ponuđača najkasnije do krajnjeg roka za podnošenje ponuda. Ponuda koja je primljena nakon isteka krajnjeg roka za podnošenje ponuda, smatraće se neblagovremenom. Takođe, zahtjev za povlačenje ponude prispio nakon isteka krajnjeg roka za podnošenje ponuda, smatraće se neblagovremenim. Neblagovremene ponude ili zakasnjeli zahtjevi za povlačenje ponuda neće se razmatrati i biće odbačeni.